钦定古今图书集成/明伦汇编/宫闱典/第115卷 > 萧孝友
## 钦定古今图书集成/明伦汇编/宫闱典/第115卷 > 萧孝友

按《辽史萧孝穆传》：“孝先弟孝友，字挞不衍，小字陈留。
开泰初，以戚属为小将军。太平元年，以大册加左武
卫大将军，检校太保，赐名孝友。重熙元年，累迁西北
路招讨使，封兰陵郡王。八年，进王陈。先是，萧惠为招
讨使，专以威制西羌，诸夷多叛。孝友下车，厚加绥抚，
每入贡，辄增其赐物，羌人以安。久之，寖成、姑息，诸夷”
桀骜之风遂炽，议者讥其过中。十年，加政事令，赐效
节宣庸定远功臣，更王吴。后以葬兄孝穆、孝忠，还京
师，拜南院枢密使，加赐“翊圣协穆保义功臣”，进王赵，
拜中书令。丁母忧，起复北府宰相，出知东京留守。会
伐夏，孝友与枢密使萧惠失利河南，帝欲诛之，太后
救免。复为东京留守，徙王燕，改上京留守，更王秦。清
宁初，加尚父。顷之，复留守东京。明年，复为北府宰相，
帝亲制诰词以褒宠之。以柴册恩，遥授洛京留守，益
赐纯德功臣，致仕，进封丰国王。坐子胡睹首与重元
乱，伏诛，年七十三。胡睹在《逆臣传》。